
Crida Premianenca demana desobeir la sentencia que obliga l'ajuntament de 
Premià a col·locar la bandera espanyola al balcó i inicia una campanya de rebuig a 

l'ofensiva judicial de l'estat. 

AVUI (20/04/2016) TOTS AL PLE (FÀBRICA DEL GAS, 19.30H) 

L'ajuntament de Premià ha rebut recentment la notificació de la sentència dictada pel Jutjat Contenciós 
Administratiu, per la que estimen el recurs interposat per la Delegació del Govern i condemnen a 
l'Ajuntament de Premià de Mar a penjar la bandera espanyola a l'edifici consistorial, amb imposició de 
costes. 

Davant d'aquest fet Crida Premianenca presenta una moció d'urgència al ple municipal del 20 d'abril de 
ratificació dels acords presos pel Ple de la corporació relatius a les banderes i símbols a la façana de 
l'Ajuntament i pel no compliment de la sentència, convidant a la resta de partits independentistes a votar- 
hi a favor i a les entitats sobiranistes perquè vinguin al ple a donar-hi suport. 

La moció s'acompanya d'un manifest públic dirigit també a la resta de formacions polítiques, a les entitats 
de la societat civil i a tota la ciutadania per manifestar el suport i la solidaritat activa envers les expressions 
de dignitat democràtica i de defensa dels drets nacionals i socials, especialment envers els càrrecs públics 
investigats actualment i els casos que es puguin donar en el futur. D'aquesta manera durant els propers 
dies, i especialment durant la diada de Sant Jordi, es recolliran signatures d'adhesió entre els veïns de 
Premià. 

Per últim, anunciem que Crida Premianenca convoca les forces polítiques, entitats i veïnat a una assemblea 
oberta d'abast comarcal dimecres vinent dia 27 d'abril a les 19:30h al centre cívic de Premià en el marc de 
la campanya "Sense por. Desobeïm per la independència". Es tracta d'una crida àmplia a la societat 
catalana a tancar files al costat dels seus càrrecs electes arran dels requeriments i les investigacions obertes 
per l'Audiència Nacional i en defensa del dret a decidir del nostre poble per continuar construint una 
República Catalana lliure i socialment justa. 

A Crida creiem que el rebuig a la persecució poltíco-judicial en tots els aspectes relatius a l'actual procés 
d'independència requerirà situacions de desobediència civil i política totalment legítimes, on serà 
necessària la màxima complicitat per part de la majori social sobiranista i democràtica, i on els càrrecs 
electes també hi han d'assumir un grau de responsabilitat major. Ara és l'hora de plantar cara, el moment 
històric i la ofensiva del govern espanyol reclamen accions valentes i decidides i per això animem tota la 
ciutadania a sumar-s'hi. 

Crida Premianenca, 20 d'abril de 2016 

